Kampaniya (İtaliya)

Kampaniya () — İtaliya muxtar vilayətlərindən biri. Regiounun əhalisi 5,8 milyon nəfərdir və bu göstəriciyə görə Kampaniya İtaliya regionları arasında ikinci yeri tutur. 13.590 km² ərazisi olan Kampaniya əhalisinin sıxlığına görə ölkədə birinci yerdədir.

 Tarixi 
Antik dövrdə Kampaniya Böyük Yunanıstanın tərkib hissəsi idi. Pun müharibələri vaxtı ərazi Hannibal tərəfindən tutulmuşdu. Sonra Kampaniya Roma hakimiyyəti altında keçdi. 476-cı ildə Roma imperiyasının düşməsindən sonra ərazi ostqotlar, Bizanslılar və lanqobardların hakimiyyəti altında idi. XI əsrdən etibarən Kampaniyanın ərazisi Siciliya krallığına daxil olurdu. 1282-ci ildə baş vermiş antifransız üsyanından sonra keçmiş Siciliya krallığının materik hissəsi Neopol krallığı adlanmağa başladı. 1816-cı ildə keçmiş Siciliya krallığının hər iki hissəsi İki Siciliya krallığı adı altında yenidən birləşdirilmişdi. 1861-ci ildə krallıq tərkibində Kampaniya birləşmiş İtaliyanın tərkibinə daxil oldu.

 İstinadlar 

Kateqoriya:İtaliya regionları
Kateqoriya:Kampaniya regionu